****

**กำหนดการรับสมัครและคัดเลือกบุคคลเข้าอบรมหลักสูตรประกาศนียบัตรผู้ช่วยพยาบาล (1 ปี)**

 ปีการศึกษา 2562 คณะพยาบาลศาสตร์ มหาวิทยาลัยราชภัฏสุราษฎร์ธานี กำหนดให้มีการรับสมัครและสอบคัดเลือกบุคคลเข้าอบรมหลักสูตรประกาศนียบัตรผู้ช่วยพยาบาล มีรายละเอียดดังต่อไปนี้

**1. คุณสมบัติเฉพาะของผู้ที่ต้องการศึกษา**

1.1 มีวุฒิการศึกษาไม่ต่ำกว่ามัธยมศึกษาตอนปลาย (ม.๖) หรือเทียบเท่าตามหลักสูตรที่กระทรวงศึกษาธิการรับรอง

1.2 เพศหญิงหรือเพศชาย มีสัญชาติไทย อายุไม่ต่ำกว่า ๑๖ ปีบริบูรณ์ นับถึงวันเปิดการศึกษา

1.3 มีน้ำหนักไม่ต่ำกว่า ๔๐ กิโลกรัม ส่วนสูงไม่ต่ำกว่า ๑๕๐ เซนติเมตร

1.4 มีสุขภาพดีทั้งร่างกาย จิตใจ อารมณ์ สังคม และไม่เป็นอุปสรรคต่อการศึกษาหรือปฏิบัติงาน

1.5 มีบุคลิกภาพเหมาะสม รักและสนใจในการช่วยเหลือดูแลผู้รับบริการ

1.6 ผ่านการสอบคัดเลือกตามที่คณะพยาบาลศาสตร์ มหาวิทยาลัยราชภัฏสุราษฎร์ธานีกำหนด

**2. จำนวนที่รับ**

 จำนวน 50 คน

**3. หลักฐานที่ใช้ประกอบการสมัคร**

3.1 สำเนาใบรับรองการสำเร็จการศึกษาหรือประกาศนียบัตรหรือปริญญาบัตรหรือใบสุทธิแสดงคุณวุฒิ 1 แผ่น และเซ็นรับรองเอกสารด้วย

3.2 สำเนาทะเบียนบ้าน 1 แผ่น พร้อมทั้งถ่ายสำเนาและเซ็นรับรองเอกสารด้วย

3.3 สำเนาบัตรประชาชน 1 แผ่น เซ็นรับรองเอกสาร

3.4 รูปถ่ายหน้าตรง ไม่สวมหมวก หรือแว่นตาดำ ขนาด 1 นิ้ว จำนวน 3 รูป ถ่ายไว้ไม่เกิน 6 เดือน

3.5 หลักฐานการเปลี่ยนชื่อ – สกุล (ถ้ามี)

3.6 ใบสมัคร (โหลดแบบฟอร์มเป็นไฟล์ word กรอกข้อมูลให้เรียบร้อยแล้วอัพโหลด)

3.6 ค่าสมัคร 200 บาท

**4. วิธีการสมัคร**

 **โปรดให้ความสนใจพิเศษในทุกขั้นตอน**

ผู้สนใจเข้าศึกษาสามารถ download ใบสมัครได้ที่ [www.nurse.sru.ac.th](http://www.nurse.sru.ac.th) และนำส่งใบสมัครพร้อมหลักฐานการสมัครและหลักฐานการจ่ายเงินค่าสมัคร 200 บาท มาที่คณะพยาบาลศาสตร์ มหาวิทยาลัย ราชภัฏสุราษฎร์ธานี 272 ม.9 ต.ขุนทะเล อ.เมือง จ.สุราษฎร์ธานี 84100 ตั้งแต่วันที่ 2 มกราคม 2563 - 27 มีนาคม 2563 เวลา 09.00 – 15.00 น. (เว้นวันหยุดราชการ) หรือมาสมัครด้วยตนเอง

โอนเงินค่าสมัครได้ที่ บัญชีเลขที่ 984-4-24967-8 ชื่อบัญชี มหาวิทยาลัยราชภัฏสุราษฎร์ธานี ธนาคารกรุงไทย

**5. วิธีการคัดเลือก/เกณฑ์การคัดเลือก**

**พิจารณาจาก**

ผู้ที่ผ่านการพิจารณาจะต้องผ่านการทดสอบความพร้อมในการศึกษาและความพร้อมในการประกอบอาชีพ และบุคลิกภาพเหมาะสมต่อการช่วยเหลือดูแลผู้ป่วย โดยการสอบสัมภาษณ์ผ่าน จึงจะมีสิทธิ์เข้าศึกษา ทั้งนี้การตัดสินของคณะกรรมการถือเป็นที่สิ้นสุด

**6. การประกาศผล**

 ประกาศรายชื่อผู้มีสิทธิเข้าศึกษา ในวันที่ 3 เมษายน 2563 ณ คณะพยาบาลศาสตร์ มหาวิทยาลัยราชภัฏสุราษฎร์ธานี และทาง [www.nurse.sru.ac.th/th/](http://www.nurse.sru.ac.th/th/)

**7. การรายงานตัวเข้าศึกษา และการชำระค่าลงทะเบียน**

 **รายงานตัวเข้าศึกษาพร้อมชำระค่าลงทะเบียนในวันที่ 7 เมษายน 2563**

 9.00 น. รายงานตัว-ชำระค่าลงทะเบียน ณ สำนักส่งเสริมวิชาการและงานทะเบียน มหาวิทยาลัยราชภัฏสุราษฎร์ธานี อาคารกาญจนาภิเษกอนุสรณ์ (ตึก 9 ชั้น)

13.00 น. ปฐมนิเทศนักศึกษาใหม่ ณ อาคารเรียน คณะพยาบาลศาสตร์ มหาวิทยาลัยราชภัฏ สุราษฎร์ธานี

**8. เปิดภาคการศึกษา**

 17 เมษายน 2563

**9. เมื่อสำเร็จการศึกษา**

เมื่อจบหลักสูตรจะได้รับประกาศนียบัตรผู้ช่วยพยาบาลซึ่งรับรองโดยสภาการพยาบาล และได้รับรองคุณวุฒิหลักสูตร จากสำนักงาน ก.พ. สามารถปฏิบัติงานได้ทั้งสถานประกอบการภาครัฐและเอกชน

**ปฏิทินการรับสมัครสอบคัดเลือกบุคคลเข้าศึกษา**

**หลักสูตรประกาศนียบัตรผู้ช่วยพยาบาล รุ่น 2 ปีการศึกษา 2562**

| **วัน/เดือน/ปี** | **กิจกรรม** | **รายละเอียด** |
| --- | --- | --- |
| 2 มกราคม 2563 - 27 มีนาคม 2563 | รับสมัคร | ดาวน์โหลดใบสมัคร [www.nurse.sru.ac.th](http://www.nurse.sru.ac.th)รับสมัคร |
| 2 มกราคม 2563 - 27 มีนาคม 2563 | ชำระค่าสมัคร | ชำระผ่านธนาคารกรุงไทยทุกสาขาส่งเอกสารการสมัคร |
| 30 มีนาคม 2563 | ประกาศรายชื่อผู้มีสิทธิ์เข้าสอบสัมภาษณ์ | www.nurse.sru.ac.thคณะพยาบาลศาสตร์มหาวิทยาลัยราชภัฏสุราษฎร์ธานี |
| 30 มีนาคม 2563 | สอบสัมภาษณ์สำหรับผู้มีสิทธิ์เข้าสอบสัมภาษณ์เวลา 09.00 – 14.00 น. เป็นต้นไป | อาคารปฏิบัติการพยาบาล คณะพยาบาลศาสตร์มหาวิทยาลัยราชภัฏสุราษฎร์ธานี  |
| 3 เมษายน 2563 | ประกาศรายชื่อผู้มีสิทธิ์เข้าศึกษา  | ตรวจสอบรายชื่อฯ บันทึกประวัติ และตรวจสอบหลักฐานที่ใช้ในการรายงานตัว ได้ที่ www.nurse.sru.ac.th |
| 7 เมษายน 2563 | รายงานตัว-ชำระค่าลงทะเบียนเข้าศึกษาปฐมนิเทศ เวลา 09.00 น. เป็นต้นไป  | 9.00 น. รายงานตัว-ชำระค่าลงทะเบียน ณ สำนักส่งเสริมวิชาการและงานทะเบียน มหาวิทยาลัยราชภัฏสุราษฎร์ธานี อาคารกาญจนาภิเษกอนุสรณ์ (ตึก 9 ชั้น)13.00 น. ปฐมนิเทศนักศึกษาใหม่ ณ อาคารเรียน คณะพยาบาลศาสตร์ มหาวิทยาลัยราชภัฏสุราษฎร์ธานี |
| 17 เมษายน 2563 | เปิดเรียน | คณะพยาบาลศาสตร์มหาวิทยาลัยราชภัฏสุราษฎร์ธานี |

**หมายเหตุ 1. ค่าลงทะเบียนตลอดหลักสูตร 45,000 บาท (ไม่รวมค่าเอกสาร ค่าที่พัก ค่าอาหาร ค่าเครื่องแต่งกายสำหรับฝึกปฏิบัติงาน) แบ่งจ่ายเป็น 3 ภาคการศึกษา ภาคเรียนที่ 1 ภาคเรียนละ 26,250 บาทภาคเรียนที่ 2 ภาคเรียนละ 13,750 บาท ภาคฤดูร้อน ภาคเรียนละ 5,000 บาท**

 **2. กรณีที่มีผู้สอบผ่านไม่ถึง 20 คน จะไม่เปิดเรียน**

**สถานที่ติดต่อ**

คณะพยาบาลศาสตร์ มหาวิทยาลัยราชภัฏสุราษฎร์ธานี 272 หมู่ที่ 9 ตำบลขุนทะเล อ.เมือง จ.สุราษฎร์ธานี 84000 เว็ปไซต์ [www.nurse.sru.ac.th/th/](http://www.nurse.sru.ac.th/th/) โทรศัพท์ 077-913375 โทรสาร 077-913376